

Na osnovu Uputstva o izradi godišnjeg programa rada i izvještaja o radu i ostvarivanju funkcija lokalne samouprave, broj 01-033/07-4, koji je donio Gradonačelnik Glavnog grada - Podgorice dana 09. januara 2007.godine, Služba zaštite, p o d n o s i -

**IZVJEŠTAJ**

**O RADU ZA 2017. GODINU**

Ovim Izvještajem o radu obuhvaćeni su poslovi koje je obavljala Služba zaštite Glavnog grada – Podgorice u 2017. godini.

**1. UVODNE NAPOMENE**

Odlukom o organizaciji i načinu rada uprave Glavnog grada – Podgorice (¨Sl.list CG-Opštinski propisi¨, br. 19/13, 32/14, 34/15, 40/16, 43/16, 47/16, 03/17, 04/17, 08/17, 27/17 i 51/17) uređuje se način rada Službe zaštite, koji se odnosi na spašavanje i zaštitu ljudi i imovine od požara, eksplozija, havarija i drugih akcidentnih i vanrednih situacija. Takođe, preduzima preventivne mjere zaštite od požara, izrađuje planove i procjene ugroženosti i pruža asistenciju pravnim licima prilikom izrade njihovih planova zaštite i spašavanja. Služba zaštite vrši kontrolu ispravnosti i servisiranja protivpožarne opreme, dopremanje vode, edukaciju građanstva i organizuje trening centar za obuku na poslovima zaštite i spašavanja.

Pored gore pomenutih poslova i zadataka Služba zaštite je tokom 2017.godine izvršavala poslove i zadatke u skladu sa Zakonom o lokalnoj samoupravi („Sl. list RCG“, br: 42/03, 28/04, 75/05 i 13/06 i „Sl. list CG“, br. 88/09, 3/10, 73/10, 38/12, 10/14, 57/14 i 3/16), Zakonom o zaštiti i spašavanju („Sl. list CG“, br. 13/07, 5/08, 86/09, 32/11 i 54/16), Planom zaštite i spašavanja od požara za teritoriju Glavnog grada Podgorice („Sl. list CG-Opštinski propisi“, broj 39/10) i Planom za zaštitu i spašavanje od poplava za teritoriju Glavnog grada („Sl. list CG-Opštinski propisi“, broj 2/14).

# 2. PREGLED IZVRŠENIH ZADATAKA SLUŽBE

**Realizacija organizacionih pretpostavki za realizaciju Programa rada**

* U 2017. godini urađen je Program rada.
* Prema Programu rada za 2017.godinu obavljena je stručna obuka zaposlenih koja se organizuje radi obnavljanja stečenog znanja (teorijskog i praktičnog dijela), upoznavanja sa novim dostignućima iz oblasti zaštite od požara i održavanja fizičke kondicije vatrogasaca-spasilaca.
* Služba zaštite Podgorica organizovala je sastanak sa relevantnim činiocima i učesnicima u preventivnim mjerama zaštite od požara na nivou Glavnog grada Podgorica. Sastanku su prisustvovali predstavnici Direktorata za vanredne situacije, preduzeća „Zelenilo“ i Centra bezbjednosti Podgorice. Na sastanku su utvrđene obaveze svih subjekata radi što bolje pripreme za predstojeću požarnu sezonu.
* U cilju kvalitetnijeg obezbjeđenja građana u ljetnoj sezoni formiran je štab za distribuciju pitke vode u bezvodna područja.
* Štab se u toku sezone sastajao prema potrebi, pratio i procjenjivao situaciju na terenu i na kraju sezone napravio izvještaj o svom radu koji će biti dostavljen odgovarajućim službama.
* Zbog povećanog obima posla u vrijeme požarne sezone, u radni odnos na odredjeno vrijeme, u trajanju od 3 mjeseca, primljena su 25 izvršioca.
* Služba zaštite je odradila sve poslove predviđene Programom rada Službe i Planom zaštite od požara. Takođe, pripadnici Službe su prisustvovali raznim obukama i seminarima za koje se tokom godine ukazala potreba a koje su sprovedene u saradnji sa MUP – Direktorat za vanredne situacije, tako da su u tom periodu izvršene sledeće vrste edukacija:
* Obuka iz oblasti gašenja požara u zatvorenom – najsloženiji tipovi, spašavanje iz saobraćajnih nezgoda i ukazivanje prve pomoći u saobraćajnim nezgodama u izvođenju instruktora engleske organizacije „Florijan“.
* Obuka za spašavanje prilikom hemijskih nesreća.
* Obuka za spašavanje iz poplava.
* Obuka za upotrebu GPS sistema.
* Obuka prilikom nesreća na vodama.
* Obuka iz visina i dubina.
* Obuka za požare na otvorenom, upotrebom letilica.
* Obuka za prevazilaženje profesionalnog stresa.
* Obuka za pružanje prve pomoći u van bolničkim uslovima.
* Obuka za spašavanje u saobraćajnim nesrećama.

# 3. FIZIČKI POKAZATELJI

* 1. **Intervencije**

Uporedo sa 2016. godinom, dat je tabelarni pregled intervencija za 2017.godinu, kako slijedi:

Tabela 3.1.1. Intervencije

|  |  |  |  |  |
| --- | --- | --- | --- | --- |
| Red.  Br. | Opis | Ostvarenje | Ostvarenje | Index |
| 2016. | 2017. | 4:3 |
| 1 | 2 | 3 | 4 | 5 |
| 1. | Požari | 1748 | 2920 | 167 |
| 2. | Prevoz vode | 412 | 760 | 184 |
| 3. | Poplave | 50 | 31 | 62 |
| 4. | Ostalo | 1568 | 1701 | 108 |
|  | Ukupno | 3778 | 5412 | 143 |

Opisom ”ostalo“, pod rednim brojem 4, obuhvaćeni su svi izlasci vatrogasnih vozila iz Službe koji se odnose na intervencije ostvarene prilikom tankovanja goriva, izlaska pri pranju ulica poslije udesa, dežurstva na punktovima, dežurstva na javnim skupovima, obezbjeđivanja kontrolisanog paljenja površina, popravke vozila, kao i izlasci radi ostvarivanja taktičke obuke zaposlenih predviđene Programom rada za 2017. godinu.

Tabela 3.1.2. Struktura požara

|  |  |  |  |  |
| --- | --- | --- | --- | --- |
| Red.  Br. | Opis | Ostvarenje | Ostvarenje | Index |
|  | 2016. | 2017. | 4:3 |
| 1 | 2 | 3 | 4 | 5 |
| 1. | Stanovi,kuće hale,barake | 187 | 226 | 120 |
| 2. | Šume i parkovi | 57 | 73 | 128 |
| 3. | Automobili, autobusi, vagoni | 91 | 92 | 101 |
| 4. | Depoi nafte i benzina | - | - | - |
| 5. | Sitno rastinje, smeće, kontejneri | 1413 | 2529 | 178 |
|  | Ukupno | 1748 | 2920 | 167 |

# Tabela 3.1.3. – Broj požara po mjesecima

|  |  |  |  |
| --- | --- | --- | --- |
| Mjesec | Ostvarenje 2016. | Ostvarenje 2017. | I n d e x 3:2 |
| 1 | 2 | 3 | 4 |
| Januar | 70 | 206 | 294 |
| Februar | 57 | 67 | 117 |
| Mart | 50 | 134 | 268 |
| April | 71 | 81 | 114 |
| Maj | 39 | 80 | 205 |
| Jun | 59 | 353 | 598 |
| Jul | 186 | 1093 | 587 |
| Avgust | 700 | 576 | 82 |
| Septembar | 192 | 113 | 58 |
| Oktobar | 49 | 84 | 171 |
| Novembar | 54 | 63 | 116 |
| Decembar | 221 | 70 | 31 |
| **Ukupno:** | 1748 | 2920 | 167 |

Iz tabele 3.1.2. može se vidjeti da je u odnosu na 2016. godinu, u 2017. godini registrovan porast od 37% više požara, na što su prvenstveno uticali klimatski uslovi. Treba naglasiti značaj otvorenih ispostava i punktova koji su omogućile da interventna spremnost Službe bude značajno uvećana, kao i dobra saradnja i koordinacija sa drugim subjektima, prvenstveno Direktoratom za vanredne situacije.

Zahvaljujući kvalitetnoj saradnji i koordinaciji u toku požarne sezone blagovremeno su mobilisane dodatne snage za akcije gašenja i to: službe zaštite iz sjevernih opština, Vojska Crne Gore i pojedina gradska preduzeća.

Od požara u zatvorenom prostoru, s obzirom na nastalu materijalnu štetu, izdvajamo:

* požar u ul. Voislavljević na Auto placu gdje je uništeno 9 vozila - intervenisalo 12 spasilaca-vatrogasaca sa 4 vozila;
* požar u ul. Evropska, Dahna - intervenisalo 13 spasilaca-vatrogasaca sa 4 vozila;
* požar u ul. Lješkopoljska 140 – intervenisalo 8 spasilaca-vatrogasaca sa 3 vozila;
* požar u ul. AVNOJ-a 64 - intervenisalo 8 spasilaca-vatrogasaca sa 3 vozila;
* požar u ulici IV Crnogorske brigade-Konik, gdje je zatečeno jedno lice stradalo u požaru - intervenisalo 14 spasilaca-vatrogasaca sa 5 vozila;
* požar u ul. Bratstva i jedinstva – intervenisalo 11 spasilaca-vatrogasaca sa 4 vozila;
* požar u ul. Bratstva i jedinstva, u požaru 1 lice stradalo, a 2 lica povrijeđena – intervenisalo 11 spasilaca-vatrogasaca sa 4 vozila;
* požar u ul. Vaka Đurovića – intervenisalo 8 spasilaca-vatrogasaca sa 3 vozila;
* požar u krug „Prerade“ KAP – intervenisalo 12 spasilaca-vatrogasaca sa 6 vozila;
* požar na kuće Rakića –Hotel, sala za vjenčanja i magacinski prostor- intervenisalo 38 spasilaca-vatrogasaca sa 12 vozila;
* požar na Barutani u fabrici „Frikom“ magacinski prostor – intervenisalo 45 spasilaca-vatrogasaca sa 11 vozila;
* požar u ul. Karađorđeva 18/II – intervenisalo 8 spasilaca-vatrogasaca sa 3 vozila.

Od požara na otvorenom prostoru izdvajamo požare na Dajbabskoj gori, brdu Ljubović (u više navrata), Malo brdo, Pričelje, Drezga, Petrovići, Radovče, Trmanje, Vranići i park šuma kod KAP-a.

Tabela 3.1.4. Struktura prevoza vode

|  |  |  |  |  |
| --- | --- | --- | --- | --- |
| Red.  Br. | Opis | Ostvarenje | Ostvarenje | Index |
| 2016 | 2017 | 4:3 |
| 1 | 2 | 3 | 4 | 5 |
| 1. | U komercijalne svrhe | 10 | 8 | 80 |
| 2. | Po nalogu Štaba Glavnog grada | 360 | 693 | 192 |
| 3. | Ostalo | 42 | 59 | 140 |
|  | Ukupno | 412 | 760 | 184 |

* 1. **Ostale aktivnosti**

U okviru edukacije pravnih i fizičkih lica u dijelu zaštite od požara, u Službi su obučavani:

* Mondal Podgorica
* HMP-Hitna medicinska pomoć Podgorica
* Fond za zdravstveno osiguranje
* Domovi zdravlja
* D-sequrity – Podgorica
* Kamp 1 i 2 Konik-Vrela Ribnička
* Centralna banka Crne Gore
* OŠ „Štampar Makarije“
* Monte-put
* Sanes d.o.o. Ulcinj
* Vrtić Đina Vrbica
* KIC Malesija-Tuzi
* Kompanija CRBC

Tokom godine Službu su posjećivala djeca iz gradskih osnovnih škola „Đoko Prelević“-Ubli, „Vuk Karadžić“ i „Vladika Danilo“-Podgorica, kao i polaznici vrtića JPU „ljubica Popović“ i „Suncokrili“.

Pripadnici Službe su učestvovali na raznim stručnim seminarima, i to:

* kroz Nato projekat seminar NICS sistem zaštite i spašavanja;
* u organizaciji Direktorata za vanredne situacije na Policijskoj akademiji na temu: prevazilaženje profesionalnog stresa; ukazivanje prve pomoći i intervencije sa opasnim materijama;
* vježba poplave Degendorf-Njemačka;
* organizovana velika pokazna vježba na platou Službe;
* vježba CBRN-Lazine;
* organizovana demonstracija najsavremenijih tehničkih dostignuća u oblasti vatrogasno-spasilačke opreme i vozila renomiranog proizvođača Rosenbauer;
* vježba poplave u Varaždinu Hrvatska;
* nato vježba BIH 2017;
* vježba poplava Plavnica;
* studijska posjeta RIM, upoznavanje i saradnja sa italijanskim sistemom zaštite i spašavanja;
* na IV konferenciji Nacionalne platforme za smanjenje rizika od katastrofa SZP je izlagala prezentaciju na temu suzbijanja i krajnjeg rješavanja problema velikog broja požara.

Služba zaštite je u saradnji sa gradskim preduzećem Zelenilo u toku godine u

kontinuitetu vršila čišćenje i uređenje gradskih parkova u cilju preventivnog djelovanja po pitanju požara.

U toku 2017.godine u saradnji sa Direktoratom za vanredne situacije u Službi zaštite Glavnog grada Podgorica organizovana su polaganja praktičnog dijela stručnog ispita za poslove zaštite i spašavanja i rukovođenje službom zaštite, a komisiju sačinjavaju članovi iz obije institucije.

Za profesionalni rad i sveukupne rezultate u 2017.godini, a posebno tokom požarne sezone, Služba je dobila nagradu 19. Decembar.

1. **USLOVI RADA**

Uslovi rada u Službi zaštite su na visokom nivou. Kompleks Vatrogasnog doma sadrži preko 10.000 m2 otvorenog i zatvorenog prostora i smatra se najkvalitetnijim u regionu i u Evropi.

Dodatno su poboljšani uslovi adaptacijom pojedinih prostora koji se najviše koriste, ugradnjom savremene led rasvjete u garažnom prostoru i prostoru za boravak i rad spasilaca-vatrogasaca, kao i uređenje fasade na kompletnom objektu.

Iako nije do kraja opremljen u dijelu smještajnih kapaciteta i trening centra, pruža izvanredne uslove, kako za dnevni boravak, tako i za psiho-fizičku i stručnu obuku.

Služba zaštite organizuje rad po evropskim standardima i certifikatu ISO-9001-2008 od akreditovane crnogorske certifikacione kuće ICS kao i OHSAS 18001 standard za zdravlje i bezbjednost.

* 1. **Materijalno tehnička osnova i oprema:**

Služba raspolaže sa 24 vozila ali je neophodno u perspektivi vršiti sukcesivnu nabavku novih, s obzirom na starost postojećih.

Ostala neophodna oprema je u zadovoljavajućem stanju i ima je u dovoljnoj količini. Služba je kadrovski osposobljena za izvršavanje svakodnevnih zadataka, a procedure rada se obavljaju u skladu sa evropskim standardima (ISO 9001-2008).

Realizaciju Programa rada pratili su određeni problemi kao što su:

* loše održavanje terena uz željezničke šine bilo je uzrok mnogim požarima na nepristupačnim terenima,
* nepropisno parkiranje vozila na podzemnim hidrantima za punjenje auto-cistijerni usporavalo je akcije Službe;
* velike saobraćajne gužve, naročito u špicevima, koje su otežavale prolaz vozila i povećavale vrijeme izlaska na destinacije zahvaćene požarom;
* parkove, u prvom redu brdo Gorica i šumu preko puta KAP-a, je posebno trebalo održavati s obzirom da predstavljaju izuzetnu opasnost za izbijanje požara većih razmjera;
* nekontrolisano paljenje rastinja na imanjima od strane vlasnika, koje se u

najčešćem broju slučajeva pretvaralo u velike požare;

\_ neočišćeni i obrasli požarni putevi u gradskim parkovima, naročito park šuma kod

KAP-a, dodatno su otežavali gašenje požara nastalih u njima usled nemogućnosti

prilaska vatrogasnih vozila do samog požara.

U toku 2017.godine Služba je za potrebe pravnih lica i građana isporučila 760 cistijerni pitke vode i fakturisala iznos od 1.495,00 eura.

Od ostalih usluga (kontrola i popravka PP-aparata, obuka,dežurstvo, ispitivanje hidrantske mreže i sl.), fakturisan je iznos od 26.591,10 eura.

Treba napomenuti da se ovdje radi o fakturisanim prihodima kupcima za usluge i naplaćenim prihodima od građana.

U ovom periodu naplaćen je od kandidata za praktični dio stručnog ispita iznos od 1.125,95 eura.

# ORGANIZACIONA I KADROVSKA OSPOSOBLJENOST SLUŽBE ZAŠTITE

Pravilnikom o unutrašnjoj organizaciji i sistematizaciji Službe zaštite, pored poslova komandira i zamjenika komandira, utvrđeni su poslovi za 103 izvršioca raspoređenih, u okviru sledećih organizacionih jedinica:

I Spasilačko vatrogasna jedinica (4 odjeljenja - 79 izvršilaca),

II *Odjeljenje za održavanje tehnike i opreme* – (9 izvršilaca),

III *Dispečersko preventivni centar*  - (6 izvršilaca),

IV *Odjeljenje za opšte i računovodstvene poslove* (8 izvršilaca),

V V*an organizacionih jedinica* (1 izvršilac).

Potrebna kvalifikaciona struktura zaposlenih, propisana aktom o sistematizaciji:

* Osnovno obrazovanje - 2 izvršioca,
* Niže obrazovanje - 1 izvršilac,
* Srednje obrazovanje - 85 izvršilaca,
* Visoko obrazovanje - 17 izvršilaca.

Tokom izvještajnog perioda dvojici zaposlenih je prestao radni odnos ( po sili Zakona- zbog odlaska u invalidsku i starosnu penziju).

Na kraju izvještajnog perioda 95 izvršilaca se nalazilo u radnom odnosu na neodređeno vrijeme.

Tokom izvještajnog perioda raspisana su 3 interna oglasa unutar državnog organa, od čega je postupak po 1 internom oglasu sproveden, a preostala 2 su još uvijek u toku.

Radi obavljanja spasilačko – vatrogasnih poslova, tokom požarne sezone u radni odnos na određeno vrijeme, nakon javnog oglasa, primljeno je 25 mlađih spasilaca-vatrogasaca u trajanju od 3 mjeseca.

1. **SREDSTVA**
   1. **Vozni park**

Služba zaštite raspolaže sa 24 namjenska vozila i to:

* navalna vatrogasna vozila.................................................. 3
* prateća vatrogasna vozila-autocistijerna ........................... 10
* kombinovana vatrogasna vozila (voda, pjena, prah).......... 1
* kombinovana vatrog.vozila (voda-pjena) ........................... 3
* tehnička vatrogasna vozila ................................................. 2
* specijalna vatrogasna vozila auto-ljestve............................. 2
* komandno (manje navalno).................................................. 2
* teretno.................................................................................. 1

Pored gore navedenih vozila, Služba raspolaže jednim vozilom marke Ford tranzit za prevoz vatrogasaca na destinacije prilikom mobilizacije.

Vozila su prosječne starosti preko 27 godina, ali su sva u pogonskom stanju.

S obzirom na starost vozila i procenat eksploatacije za očekivati su veća ulaganja za održavanje funkcionalnog stanja i sve teže održavanje pogonske ispravnosti, te je neophodno pristupiti nabavci novih vozila.

Od pomenutih vozila Služba zaštite je koristila pet vozila sa cistijernama zapremine 7150 lit. za prevoz pitke vode u bezvodna područja.

Za redovno održavanje, popravku i eksploataciju vozila nabavljeno je robe i usluga 50.763,62 eura.

Strukturu ovih troškova čine:

-mehaničarsko-limarski radovi, opravka pumpi i

signalizacije vozila .......................... 35.749,58 eura

-nabavka guma ................................. 8.863,26 eura

-nabavka ulja..................................... 2.198,72 eura

-registracija vozila ............................. 3.952,06 eura

U 2017.godini od firme Ljetopis d.o.o. isporučena su 2 savremena vatrogasna vozila, a takođe izvršena je nabavka jednog terenskog vozila.

Na kraju izvještajnog perioda stanje vozila je sledeće:

U funkcionalnom stanju su 24 namjenska – specijalna vozila. Ovdje treba istaći, da i pored toga što su u funkcionalnom stanju, na navedenim vozilima su neophodne određene manje intervencije na popravci limarije, signalizacije, djelimičnoj zamjeni guma itd.

### 6.2. Uređaji i aparati

Služba zaštite raspolaže sa uređajima i aparatima neophodnim za intervencije na akcidentima koji se koriste u slučajevima saobraćajnih udesa, poplava itd, i to:

* razvalni alat (agregat)............................................ 5 kom
* muljna pumpa........................................................ 1 kom.
* motorna brusilica................................................... 2 kom.
* prenosne pumpe „Godiva“.................................... 4 kom.
* pumpe „Honda“..................................................... 9 kom.
* pumpa „Tomos“.................................................... 1 kom.
* agregat.................................................................. 1 kom.
* motorna šega........................................................ 3 kom.
* hidraulični alat(makaze za sjećenje metala).........25 kom.
* kompresor za punjenje izolacionih aparata............1 kom.
* komplet za Prvu pomoć(veći)..................................1kom
* motorne sanke...................................................... 2 kom.
* alpinistički setovi.................................................. 9 kom.
* čamci..................................................................... 2 kom.
* baterijski-mobilni set za spašavanje

iz saobraćajnih nezgoda........................................ 1 kom.

Kroz projekat IPA-FlooTS Služba zaštite je dobila:

* pumpu 5000 lit./min.............................................. 2 kom.
* pumpu 1200 lit./min.............................................. 5 kom.
* čamac.................................................................... 2 kom.
* brane.................................................................. 400 metara

kaoi ostalu opremu za pomenute uređaje i alate.

Kroz projekat „P44“ Služba je opremljena najsavremenijom opremom za CBRN nesreće.

**6.3 Kolektivna i lična oprema**

Stepen opremljenosti kolektivnom i ličnom zaštitnom opremom je na zadovoljavajućem nivou. Služba raspolaže određenim brojem korišćenih (dobijenih kao donacia) odijela za prilaz vatri, ulazak u vatru, zaštitu od hemikalija i izolacionim aparatima. Sva oprema je u funkcionalnom stanju, a obnavlja se prema potrebi.

U toku 2017.godine izvršena je nabavka zaštitnih odijela za spasilačke intervencije i specijalne zaštitne čizme za spasioce, a kroz donaciju organizacije GIZ cjelokupni sastav jedinice opremljen je zaštitnom opremom za poplave.

U izvještajnom periodu je nabavljeno:

* digitalni snimač razgovora....................................... 2.784,61 eura
* vatrogasna crijeva (100 kom)................................... 9.341,50 eura
* vatrogasna armatura (mlaznice, reduciri,

univerzalni ključ)....................................................... 1.438,81 eura

* lična zaštitna oprema (šljemovi sa lampom,

rukavice).................................................................... 1.485,12 eura

- specijalne uniforme za prilaz vatri (52 kompleta).... 69.986,28 eura

- radne uniforme ......................................................... 12.347,29 eura

Osim toga, plaćen je avans za vatrogasne čizme (72 para) 19.963,44 eura, čiju isporuku očekujemo do kraja januara 2018.godine.

1. **FINANSIJSKI POKAZATELJI**

**7.1 Prihodi**

Prihode Službe zaštite čine prihodi na teret Budžeta i prihodi po osnovu sporedne djelatnosti.

Odlukom o Budžetu Glavnog grada - Podgorica za 2017. godinu za sredstva za rad opredijeljeno je ukupno 2.036.930 eura, a uzimajući u obzir preusmjeravanje u iznosu od 3.600 eura, sredstva su raspoređena:

* za bruto zarade i doprinose na teret poslodavca............... 1.149.600 eura
* za ostala lična primanja...................................................... 58.900 eura
* za rashode za materijal ..................................................... 211.250 eura
* za rashode za usluge.......................................................... 40.280 eura
* za tekuće održavanje.......................................................... 35.000 eura
* za rashode za rentu............................................................. 6.300 eura
* za ostale izdatke.................................................................. 27.600 eura

za kapitalne izdatke:

\_ za nabavku dva vatrogasna vozila....................................... 491.000 eura

\_ za nabavku terenskog komandnog vozila........................... 15.000 eura

\_ za nabavku digitalnog snimača razgovora......................... 2.000 eura

U ovim sredstvima sadržano je planiranih 20.000 eura prihoda od djelatnosti Službe zaštite.

U prihode od sporedne djelatnosti ubrajaju se: prihodi od usluga fizičkim i pravnim licima za kontrolu i popravku PP aparata, prevoz vode, mjerenje pritiska na hidrantskoj mreži, iznajmljivanje auto-ljestve, obuku-osnovni nivo zaštite od požara, dežurstvo na javnim skupovima sportskog i kulturnog karaktera i sl. Osim toga, naplaćena je i nadoknada za polaganje praktičnog dijela stručnog ispita iz oblasti zaštite i spašavanja.

Tabela 7.1.1. Prihodi

(u eurima)

|  |  |  |  |  |  |  |
| --- | --- | --- | --- | --- | --- | --- |
| Red.  br. | O p i s | Plan  za 2017. | Ostvarenje  1.1.-31.12.2016. | Ostvarenje  1.1.-31.12.2017. | Index | |
| 5:3 | 5:4 |
| 1 | 2 | 3 | 4 | 5 | 6 | 7 |
| 1. | Prihodi po osnovu Budžeta | 2.016.930 | 1.410.963 | 2.046.324 | 101 | 145 |
| 2. | Prihodi po osnovu sporedne djelatnosti | 20.000 | 26.955 | 29.068 | 145 | 108 |
|  | **UKUPNO:** | 2.036.930 | 1.437.918 | 2.075.392 | 102 | 144 |

Iz tabele se može vidjeti da se struktura prihoda nije mnogo promijenila, tj. 99% (98% u 2016.godini) se odnosi na prihode iz Budžeta Glavnog grada-Podgorica, a samo 1% (2% u 2016.godini) na prihode po osnovu sporedne djelatnosti.

Ostvareni prihodi u 2017. godini su veći za 2% od planiranih i za 44% u odnosu na ostvarenje iz 2016.godine. Uzimajući u obzir njihov značaj, treba istaći da su ostvareni prihodi iz Budžeta Glavnog grada-Podgorica za 1% veći od planiranih sredstava.

**7.2. Rashodi**

Strukturu rashoda Službe zaštite čine bruto zarade i doprinosi na teret poslodavca i ostala lična primanja zaposlenih, materijalni troškovi, sredstva za opremanje Službe zaštite i sredstva za opremanje zaposlenih. Kako zarade i ostala primanja zaposlenih u ukupnim rashodima učestvuju sa oko 3/5, to se izdvojeno daje njihov tabelarni prikaz:

Tabela 7.2.1. Zarade i ostala lična primanja zaposlenih

(u eurima)

|  |  |  |  |  |  |  |
| --- | --- | --- | --- | --- | --- | --- |
| Red.  Br. | O p i s | Plan za  2017. | Ostvarenje  1.01.-31.12.2016. | Ostvarenje  1.01.-31.12.2017. | Index  5:3 | Index  5:4 |
| 1 | 2 | 3 | 4 | 5 | 6 | 7 |
| 1.  1.1.  1.2. | Zarade  Neto zarade  Porezi i doprinosi | 1.149.600  626.400  523.200 | 1.064.406  583.163  481.243 | 1.206.522  665.362  541.160 | 105  106  103 | 113  114  112 |
| 2.  2.1.  2.2. | Ostala lična primanja  Naknada za prevoz  Ostale naknade | 58.900  56.900  2.000 | 51.215  51.215  - | 52.904  52.904  - | 90  93  - | 103  103  - |
|  | UKUPNO /1+2/ | 1.208.500 | 1.115.621 | 1.259.426 | 104 | 113 |

Ovi rashodi su veći za 4% u odnosu na planirane i za 13% u odnosu na ostvarenje iz perioda 01.01.-31.12.2016. godine.

Prema ostvarenju iz 2017. godine, u strukturi zarada i ostalih ličnih primanja zaposlenih najveće učešće (96%) imaju zarade, koje su veće za 5% od planiranih i za 13% u odnosu na ostvarenje iz 2016. godine.

Tokom požarne sezone Služba zaštite je primila u radni odnos na određeno vrijeme 25 sezonskih radnika.

U neto zarade uključeni su, pored koeficijenata, njegove obračunske vrijednosti i minulog rada i dodaci za noćni rad, prekovremeni rad (dnevni i noćni), praznični rad (dnevni i noćni), prekovremeni praznični rad (dnevni i noćni), dežurstvo kod kuće, za rad na određenom radnom mjestu, i dr.

Ostali rashodi koji su definisani Budžetom Glavnog grada i Finansijskim planom Službe zaštite dati su u zbirnoj tabeli.

Tabela 7.2.2. Ostali rashodi

(u eurima)

|  |  |  |  |  |  |  |
| --- | --- | --- | --- | --- | --- | --- |
| Red.  br. | O p i s | Plan  za 2017. | Ostvarenje 1.1.-31.12.2016. | Ostvarenje 1.1.-31.12.2017. | Index | |
| 5:3 | 5:4 |
| 1 | 2 | 3 | 4 | 5 | 6 | 7 |
| **1.** | **Materijalni troškovi** | **126.630** | **117.519** | **105.622** | **83** | **90** |
|  | - kancelar.mater. | 2.700 | 2.626 | 2.342 | 87 | 89 |
|  | -stručna literat. i dnevna štampa | 1.250 | 1.273 | 1.333 | 107 | 105 |
|  | -PTT usluge | 11.700 | 10.190 | 10.814 | 92 | 106 |
|  | -električn.ener. | 41.000 | 40.266 | 30.472 | 74 | 76 |
|  | -reprezentacija | - | 104 | - | - | - |
|  | -izdaci za služb.  putovanja | 6.600 | 4.708 | 6.976 | 106 | 148 |
|  | - ostali troškovi | 63.380 | 58.352 | 53.685 | 85 | 92 |
| **2.** | **Sredstva za opremanje SZ** | **608.300** | **168.691** | **606.562** | **100** | **360** |
|  | -za vozila | 506.000 | 56.356 | 506.495 | 100 | 899 |
| -oprema | 2.000 | 33.929 | 2.785 | 139 | 8 |
|  | -mehan.limarski  radovi,opr.pum. i singal.vozila | 40.000 | 35.599 | 35.750 | 89 | 100 |
|  | -nabavka guma | 10.000 | 5.440 | 8.863 | 89 | 163 |
|  | -registracija vozila | 8.400 | 5.039 | 3.952 | 47 | 78 |
|  | -nabavka ulja | 3.000 | 2.743 | 2.199 | 73 | 80 |
|  | -vatrogasna crijeva, spojke i mlaznice | 10.000 | 9.972 | 10.780 | 108 | 108 |
|  | -pjenilo | 4.500 | 500 | 4.427 | 98 | 885 |
|  | -suvi prah i r.dj.PP | 4.000 | 2.974 | 3.694 | 92 | 124 |
|  | -gas CO2 i azot | 2.000 | 2.379 | 1.316 | 66 | 55 |
|  | -održavanje objekta | 6.600 | 4.911 | 14.726 | 223 | 300 |
|  | -održavanje opreme | 5.000 | 1.330 | 2.160 | 43 | 162 |
|  | ostalo | 6.800 | 7.519 | 9.415 | 138 | 125 |
| **3.** | **Sredstva za opremanje vatrogasaca** | **93.500** | **36.087** | **103.782** | **111** | **288** |
|  | -uniforme ljetnje i zimske i šljemovi | 93.500 | 36.087 | 103.782 | 111 | 288 |
|  | UKUPNO/1+2+3/ | **828.430** | **322.297** | **815.966** | **98** | **253** |

U ostale materijalne troškove spadaju: provizija platnog prometa i bankarske usluge, održavanje čistoće, odvoz i deponovanje komunalnog otpada, usluge vodovoda, sistematski pregledi i osiguranje vatrogasaca, utrošena voda, mjesečna renta za GPS kontrolu vozila, isplate po osnovu ugovora o djelu, ostale opšte usluge i sl. Osim toga, ovi rashodi sadrže troškove stručnog usavršavanja operativnog sastava za sprovedene obuke sa disajnim aparatima i za djelovanje u saobraćajnim akcidentima, osposobljavanje zaposlenih iz oblasti zaštite na radu, ispitivanja uslova radne sredine, kao i prve nadzorne provjere standarda kvaliteta ISO 9001 i OHSAS 18001.

U ostala sredstva za opremanje Službe zaštite spadaju: rezervni djelovi za opremu, sitan inventar i potrošni materijal za potrebe radionice i servisa.

Ostali rashodi su manji za 2% u odnosu na Plan, a za 153% su veći u odnosu na ostvarenje iz 2016.godine. Ovo povećanje je uslovljeno porastom kapitalnih izdataka.

Kod ostalih rashoda najveće učešće (74%) imaju sredstva za opremanje Službe zaštite, što je bio slučaj i u 2016. godini (52%).

U kapitalnom Budžetu za potrebe Službe zaštite bilo je opredijeljeno 508.000 eura za vozila i opremu. Sve planirane aktivnosti su realizovane, nabavljena su dva vatrogasna vozila, terensko komandno vozilo i digitalni snimač razgovora. Pored investicija, najveća stavka u okviru sredstava za opremanje Službe zaštite su izdaci za mehaničarsko-limarske radove, popravku pumpi i signalizacije vozila.

Potrebe za dizel gorivom i benzinom podmirivane su od strane Glavnog grada Podgorica preko elektronskih kartica, a tokom požarne sezone, kao pomoć, dobili smo 3.147 litara dizel goriva od više privrednih subjekata.

U 2017. godini utrošeno je 52.091 litar dizel goriva i 5.430 litara benzina.U odnosu na 2016. godinu, utrošci dizel goriva su veći za 68%, a benzina za 6% manji.

Od sredstava za opremanje vatrogasaca nabavljene su specijalne uniforme za prilaz vatri, radne uniforme i manja količina lične zaštitne opreme.

Evidencije su zasnovane na gotovinskoj osnovi (momenat prijema ili isplate gotovine) i modifikovanoj gotovinskoj osnovi (obaveze) u skladu sa članom 1 Pravilnika o jedinstvenoj klasifikaciji računa za Budžet Crne Gore i budžete opština («Sl. list CG», broj: 72/16). Osim toga, dat je plan i realizacija aktivnosti iz kapitalnog Budžeta u dijelu koji se odnosi na Službu zaštite.

**7.3. Rezultat poslovanja**

Primici od djelatnosti se uplaćuju na evidencioni račun prihoda koji se dnevno prazni na Glavni račun Trezora Glavnog grada Podgorice, a sva plaćanja po zahtjevima za budžetsku potrošnju i isplatu se realizuju, takođe, preko Trezora.

Na kraju 2017. godine Služba zaštite je ostvarila 2.075.392 eura prihoda, što je više za 2% u odnosu na plan i za 44% u odnosu na ostvarenje iz 2016. godine. Rashodi za zarade i ostala lična primanja ostvareni su u iznosu od 1.259.426 eura, 306.686 eura za ostale rashode i 509.280 eura za investicije, što ukupno iznosi 2.075.392 eura. U odnosu na plan, ukupni rashodi su veći za 2% i za 44% su veći u odnosu na ostvarenje iz 2016.godine.

**8.** **SARADNJA SLUŽBE ZAŠTITE SA DRUGIM ORGANIMA**

Služba je ostvarila značajnu saradnju sa državnim organima, organima uprave i službama Glavnog grada - Podgorica, javnim preduzećima, jednim brojem opština kao i drugim subjektima na realizaciji Plana zaštite i spašavanja od požara:

* Ovdje bismo izdvojili saradnju sa Ministarstvom unutrašnjih poslova po svim osnovima. Naročito prilikom organizovanja većih skupova, posjete stranih delegacija i obezbjeđivanja sportskih događaja.
* Saradnja sa Ministarstvom unutrašnjih poslova – Direktorat za vanredne situacije u realizaciji preventivnog i represivnog djelovanja zaštite od požara.
* U toku 2017.godine intezivirana je saradnja sa Ministarstvom odbrane naročito u toku požarne sezone.
* Služba zaštite je intenzivirala i podigla na visok nivo saradnju sa Ambasadom SAD u Podgorici.
* Saradnja sa Crvenim krstom, gdje se u okviru zajedničkih aktivnosti sprovela preventivna djelatnost obezbjeđivanja i zaštite od požara kampa Konik 2.
* Saradnja sa DOO „Zelenilo“ tokom akcija oslobađanja i fizičkog uklanjanja opožarenih stabala sa brda Gorica, i tokom uređenja gradskih parkova i izletišta.
* Saradnja sa kineskom firmom CRBC koja je angažovana na izgradnji autoputa.
* Saradnja sa službama susjednih opština Danilovgrada, Cetinje, Bar i službi sa sjevera Pljevlja, Plav, Rožaje i Mojkovac pogotovu na gašenju požara u toku ljetnje požarne sezone.
* Saradnja sa predstavnicima mjesnih zajednica uoči ljetnje požarne sezone kako na gradskom tako i u prigradskom području što je rezultiralo povećanju i poboljšanju preventivnih aktivnosti, kao i blagovremenim dojavama požara koje su doprinijele uspješnijim intervencijama Službe.
* Saradnja sa svim sredstvima javnog informisanja preko kojih je vršeno apelovanje na građanstvo, u cilju što savjesnijeg preduzimanja preventivnih mjera zaštite od požara, pogotovo u toku ljetnje sezone i objektivnog informisanja o stanju na terenu.

**9. OCJENA STANJA**

Program rada Službe za 2017.godinu, u domenu djelokruga svoga rada, u potpunosti je realizovan.

U toku 2017.godine pripadnici Službe zaštite Podgorica imali si ukupno 5412 izlazaka po svim osnovama. Najveći broj kada su intervencije u pitanju odnosi se na požare otvorenog tipa koji su najbrojniji u toku ljetnje požarne sezone i ove godine taj broj je 2178 požara. Na požarima u objektima, saobraćajnim vozilima i dr. Služba je intervenisala 742 puta.

Osim na požarima Služba zaštite je inervenisala na 30 akcija spašavanja iz saobraćajnih nesreća, 31 poplavu, prevezeno je 760 cistijerni pijaće vode u bezvodna područja, učestvovala u 3 akcije izvlačenja utopljenika, obezbjeđivana su 172 sportska događaja i druge vrste organizovanih skupova.

Služba raspolaže vatrogasnim vozilima koja su vremenski i radno amortizovana i svakim danom je sve teže održavati pogonsku ispravnost.

Sopstvenim angažovanjem izvršene su najneophodnije nabavke rezervnih djelova i drugih sredstava za redovno održavanje vozila i sredstava, odnosno za njihovo dovođenje u operativno stanje. Rad Službe u izvještajnom periodu, naročito u akcijama gašenja požara i zaštiti ljudi i imovine, karakterisao je požrtvovan, profesionalan i odgovoran odnos zaposlenih, o čemu najbolje svjedoči podatak da uprkos velikom broju požara na otvorenom (2178) materijalna šteta je minimalna, a rizik po živote građana nikad nije prelazio kritičnu granicu.


Opšte stanje u Službi zaštite Podgorica se može ocijeniti zadovoljavajućim. I u budućem periodu potrebno je raditi na uzdizanju kvaliteta rada na veći nivo.

Neophodno je povećati broj izvršilaca s obzirom na stepen ugroženosti Glavnog grada i tendenciju razvoja grada, kao i zbog potrebe i namjere Službe za otvaranjem ispostava u cilju bolje zaštite ljudstva i materijalnih dobara.

**10. PREDLOG MJERA**

Shodno obavezama koje proizilaze iz Odluke o organizaciji i načinu rada uprave Glavnog Grada-Podgorica, Zakona o lokalnoj samoupravi, Zakona o zaštiti i spašavanju, Plana zaštite i spašavanja od požara kao i Plan za zaštitu i spašavanje od poplava za teritoriju Glavnog grada Podgorice, predlažemo sledeće mjere i aktivnosti koje će Služba zaštite sprovoditi u narednom periodu :

* Glavni grad - Podgorica, sa stanovišta ugroženosti i povredljivosti od svih vrsta i pojavnih oblika mogućih nesreća- nepogoda-akcidenata, spada u red ugroženijih u Crnoj Gori. Obzirom na položaj teritorije i njene karakteristike kao što su: gustina naseljenosti, karakteristika stambenih naselja, privredne zone, tehničko-tehnološki sadržaj urbanih struktura, razvijeni saobraćaj, geografski položaj, kao i značajan broj privrednih i infrastrukturnih objekata, ima za potrebu usavršavati službu koja bi odgovorila i kontrolisala sve moguće akcidente, udese i katastrofe koji bi bili izazvani na teritoriji koju kontroliše.
* U saradnji sa MUP-om poboljšati preventivu, a naročito pred početak požarne



Saglasno članu 48 alineja 25. Statuta Glavnog grada ("Sl. list RCG-opštinski propisi", br. 28/06 i „Sl. list CG-opštinski propisi“ br. 39/10, br. 18/12 i 38/17), Skupština Glavnog grada - Podgorice, na sjednici održanoj dana \_\_\_\_\_\_\_\_\_ 2018. godine, razmatrala je Izvještaj o radu Službe zaštite Glavnog grada – Podgorice za 2017.godinu i na osnovu člana 127 Poslovnika Skupštine Glavnog grada ("Sl. list CG-opštinski propisi", br. 15/11), donijela sljedeće

**OCJENE I ZAKLJUČKE**

**O C J E N E**

U izvještajnom periodu Služba zaštite je na kvalitetan i blagovremen način realizovala poslove koji imaju karakter javnog interesa u skladu sa godišnjim Programom rada za 2017. godinu i Planom zaštite i spašavanja od požara za teritoriju Glavnog grada – Podgorice.

Služba zaštite je u 2017. godini intervenisala na gašenju požara na 2920 lokacija. Zahvaljujući raspoloživim materijalno-tehničkim i kadrovskim kapacitetima Služba je efikasno i blagovremeno lokalizovala i gasila požare na lokacijama zahvaćenim istim. Rad Službe u izvještajnom periodu, naročito u akcijama gašenja požara i zaštite ljudi i imovine, karakterisao je požrtvovan, profesionalan i odgovoran odnos zaposlenih.

Služba zaštite je po nalozima Štaba za snabdijevanje vodom bezvodnog područja, čiji je zadatak bio da organizuje i sprovodi akciju snabdijevanja vodom bezvodnog područja Glavnog grada – Podgorice, blagovremeno isporučivala pitku vodu i realizovala dostavljene naloge.

S tim u vezi, Služba je za potrebe građana i pravnih lica isporučila 760 cistijerni pitke vode i fakturisala iznos od 1.495,00 eura.

Služba je u saradnji sa „Zelenilo“ d.o.o. kontinuirano vršila čišćenje i uređenje gradskih parkova u cilju preventivnog djelovanja od požara.

Materijalno-tehnička osposobljenost Službe obezbjeđivala je brze i efikasne intervencije shodno nadležnostima. U toku izvještajnog perioda od firme“Ljetopis“ d.o.o. isporučena su dva savremena vatrogasna vozila, i izvršena je nabavka jednog terenskog vozila. U okviru voznog parka za poslove redovnog održavanja, popravke i eksploatacije vozila nabavljeno je robe i usluga u iznosu od 50.763,62€.

U Službi zaštite pored poslova komandira i zamjenika komandira, utvrdjeni su poslovi za 103 izvršioca, rasporedjenih u 5 organizacionih jednica. Organizaciona i kadrovska struktura Službe obezbijedila je realizaciju aktivnosti shodno Programu rada za izvještajnu godinu.

U cilju realizacije poslova iz svoje nadležnosti, Služba zaštite je u toku požarne sezone primila 25 izvršilaca na odredjeno vrijeme, u trajanju od tri mjeseca, radi obavljanja spasilačko – vatrogasnih poslova.

U toku izvještajnog perioda Služba zaštite je ostvarila ukupan prihod u iznosu od 2.075.392,00 eura, koliko su iznosili i ukupni rashodi. Sva plaćanja po zahtjevima za budžetsku potrošnju i isplatu realizuju se preko Trezora Glavnog grada Podgrorica, shodno opredijeljenim Budžetskim sredstvima za 2017.godinu.

Uspješnoj realizaciji Programa rada doprinijela je saradnja sa organima na lokalnom i državnom nivou. Služba je za svoje uspješne rezultate u 2017.godini dobila nagradu 19.decembar.

Na bazi prethodnog može se ocijeniti da je Služba na profesionalan način uspješno i blagovremeno realizovala poslove iz okvira nadležnosti.

Polazeći od datih ocjena, utvrdjuje se sljedeći prijedlog

**Z A K LJ U Č A K A**

1. Usvaja se Izvještaj o radu Službe zaštite za 2017. godinu.

2. Nastaviti sa aktivnostima organizacionog, kadrovskog i tehničkog osposobljavanja Službe zaštite.

3. Realizovati poslove propisane Planom zaštite i spašavanja od požara za teritoriju Glavnog grada, kojim su izmedju ostalog propisane mjere preventivnog i operativnog djelovanja u cilju sprečavanja nastanka požara na teritoriji Glavnog grada.

Za realizaciju zaključaka zadužuje se Služba zaštite Glavnog grada - Podgorice.

Broj: 01- \_\_\_\_\_\_\_\_\_\_\_\_\_

Podgorica, \_\_\_\_\_\_\_ 2018. godine

**SKUPŠTINA GLAVNOG GRADA - PODGORICE**

**PREDSJEDNIK SKUPŠTINE,**

**dr Đorđe Suhih**